CELEX: 62013CN0267
Language: mt
Date: 2013-05-15 00:00:00
Title: Kawża C-267/13: Talba għal deċiżjoni preliminari mressqa mill-Hoge Raad der Nederlanden (il-Pajjiżi l-Baxxi) fil- 15 ta’ Mejju 2013 — Nutricia NV vs Staatssecretaris van Financiën

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/30
            
         Talba għal deċiżjoni preliminari mressqa mill-Hoge Raad der Nederlanden (il-Pajjiżi l-Baxxi) fil-15 ta’ Mejju 2013 — Nutricia NV vs Staatssecretaris van Financiën
   (Kawża C-267/13)
   2013/C 207/49
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden (il-Pajjiżi l-Baxxi)
   
      Partijiet fil-kawża prinċipali
   
   
      Rikorrenti: Nutricia NV
   
      Konvenut: Staatssecretaris van Financiën
   
      Domandi preliminari
   
   
               (1)
            
            
               Il-kunċett ta’ “medikament” fis-sens tal-intestatura 3004 tan-NM għandu jiġi interpretat fis-sens li jinkludi wkoll il-preparazzjonijiet tal-ikel, bħall-prodotti preżenti, li huma esklużivament intiżi li jiġu amministrati enteralment taħt sorveljanza medika (permezz ta’ tubu gastriku) lil persuni li huma taħt kura medika minħabba mard jew uġigħ u li, fil-kuntest tal-ġlieda kontra dan il-mard jew uġigħ, il-prodotti jkunu amministrati sabiex tiġi kkontrollata jew prekluża l-malnutrizzjoni?
            
         
               (2)
            
            
               Il-kunċett ta’ “xorb” fis-sens tal-intestatura 2202 tan-NM għandu jiġi interpretat fis-sens li jinkludi l-ikel likwidu, bħall-prodotti preżenti, li ma humiex intiżi li jiġu mixruba, iżda li jiġu amministrati enteralment (permezz ta’ tubu gastriku)?